**Πανελλήνια Ομοσπονδία Σωματείων Κλινικοεργαστηριακών Ειδικοτήτων (ΠΟΣΚΕ)**

Χαρ. Τρικούπη 12,Ηλιούπολη Τ.Κ 16346, ΤΗΛ.210-9959181,FAX:210-9916854

**Πανελλήνια Ομοσπονδία Σωματείων Ιδιωτικής Πρωτοβάθμιας Υγείας (ΠΟΣΙΠΥ)**

Πανεπιστημίου 56, Αθήνα, Τ.Κ. 10678, ΤΗΛ 210.3304298

**Πανελλήνιος Σύνδεσμος Ιατρικών Διαγνωστικών Κέντρων (ΠΑΣΙΔΙΚ)**

Πανεπιστημίου 58, Αθήνα, Τ.Κ. 10678, ΤΗΛ 210.3306487

**Πανελλήνια Ένωση Ιδιωτικών Ιατρικών Εταιρειών και Πολυϊατρείων (ΠΑΝΙΔΙ)**
Τσόχα 15-17, Αθήνα, Τ.Κ. 11521, ΤΗΛ. 2106855949

**Ένωση Ιατρών Ε.Ο.Π.Υ.Υ. (ΕΝ.Ι.-Ε.Ο.Π.Υ.Υ.)**

Πατησίων 210, Αθήνα, Τ.Κ. 10446, ΤΗΛ. 2610639539

Αθήνα, 28/03/2023

**Δελτίο Τύπου**

**Ζητάμε πλήρη διαφάνεια και ελέγχους στην εκτέλεση των διαγνωστικών εξετάσεων!**

Μέσω δημοσιευμάτων ενημερωθήκαμε ότι δόθηκε εντολή από το Υπουργείο Υγείας για να πραγματοποιηθεί έλεγχος στον όγκο των αξονικών και μαγνητικών εξετάσεων οι οποίες διενεργήθηκαν τον Ιανουάριο του 2023 από διαγνωστικά εργαστήρια, καθώς διαπιστώθηκε ότι ήταν αυξημένος ο αριθμός τους σε σχέση με τους προηγούμενους μήνες.

**Τόσο το Συντονιστικό Όργανο φορέων Πρωτοβάθμιας Φροντίδας Υγείας όσο  και οι επιμέρους Ομοσπονδίες του έχουν διαχρονικά αιτήματα :**

**1. Την εφαρμογή διαγνωστικών πρωτοκόλλων και κανόνων συνταγογράφησης .**

**2. Τον έλεγχο, τη διαφάνεια και την ταυτοποίηση της εκτέλεσης των διαγνωστικών εξετάσεων σε real time!**

**Η διαχρονική αδυναμία της Πολιτείας να θεσμοθετήσει και να εφαρμόσει τα ανωτέρω , όπως αυτά είναι θεμελιώδεις κανόνες σε όλα τα ευρωπαϊκά συστήματα υγείας , έχουν ως αποτέλεσμα το σύνολο των παρόχων να επωμίζονται εδώ και μια δεκαετία δυσβάσταχτα επίπεδα claw back .**

**Ως εκ τούτου δεν μπορούμε να μην χαιρετήσουμε την εντολή του Υπουργού Υγείας για τους σχετικούς ελέγχους και να τον προτρέψουμε στην άμεση θεσμοθέτηση και εφαρμογή κανόνων συνταγογράφησης  .**

Απαιτούμε τα σχετικά αποτελέσματα από τους ελέγχους αυτού να γνωστοποιηθούν στο Συντονιστικό Όργανο φορέων Π.Φ.Υ.  και στους Ιατρικούς Συλλόγους στους οποίους εντάσσονται οι φορείς, αν διαπιστωθούν παραβάσεις, ώστε να ασκηθούν και οι αντίστοιχοι πειθαρχικοί έλεγχοι.

**Δεν μπορεί, αν υπάρχουν παραβάτες, να εκμεταλλεύονται την αδυναμία οργάνωσης της Πολιτείας και οι ελάχιστοι να δυσφημίζουν όλο το ιατρικό σώμα!**

**Δεν μπορεί οι λίγοι να διαπομπεύουν την προσπάθεια όλου του κλάδου και μαζί με την σοβαρή υποχρηματοδότηση της Πρωτοβάθμιας Φροντίδας Υγείας να βυθίζουν έναν ολόκληρο κλάδο στη χρεωκοπία !**

 Ο ΠΡΟΕΔΡΟΣ ΠΟΣΚΕ                                                                Ο ΠΡΟΕΔΡΟΣ ΠΟΣΙΠΥ
 Φ.Ν.ΠΑΤΣΟΥΡΑΚΟΣ                                                                 Θ.ΧΑΤΖΗΠΑΝΑΓΙΩΤΟΥ

Ο ΠΡΟΕΔΡΟΣ ΠΑΣΙΔΙΚ                                                             Ο ΠΡΟΕΔΡΟΣ ΠΑΝΙΔΙ Ι.ΚΑΡΑΜΗΝΑΣ                                                                      Δ. ΦΑΣΙΤΣΑΣ

Η ΠΡΟΕΔΡΟΣ ΕΝΙ-ΕΟΠΥΥ

Α. ΜΑΣΤΟΡΑΚΟΥ